ประจำเดือนขาด 1 เดือน มีตกขาวข้นปกติเหมือนจะเป็นรอบเดือน แต่รอบเดือนก็ไม่มา ผ่านมา 1 เดือนกว่า แล้วคะ แต่มีปวดท้องน้อยเหมือนจะปวดประจำเดือน ปวดบางเวลา แต่บางเวลาก็ปวดมาก มีเมาหัว คลื่นไส้บ้าง กินไรไม่ค่อยได้ คืออาการอะไรคะ สาเหตุคืออะไร ร้ายแรงไหมคะ ควรไปพบแพทย์ไหมคะ
สวัสดีค่ะ อาการตกขาวข้นผิดปกติ อาจมีสาเหตุจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดโดยการมีตกขาวน่าจะเกี่ยวกับเรื่องช่องคลอดหรือปากมดลูกติดเชื้อ และไม่ได้ส่งผลโดยตรงต่อเรื่องประจำเดือน ถ้าประจำเดือนหายไป อาจซื้อชุดตรวจการตั้งครรภ์มาตรวจเบื้องต้น หรือไปยืนยันการตั้งครรภ์อีกครั้งที่รพ.ค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ตอนนี้ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์